
z 2. júna 2026,

[bookmark: predpis.nadpis]ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony


[bookmark: predpis.text]Národná rada Slovenskej republiky sa uzniesla na tomto zákone:

Čl. I
Zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., zákona č. 352/2013 Z. z., zákona č. 382/2013 Z. z., zákona č. 102/2014 Z. z., zákona č. 321/2014 Z. z., zákona č. 91/2016 Z. z., zákona č. 315/2016 Z. z., zákona č. 162/2018 Z. z., zákona č. 177/2018 Z. z., zákona č. 309/2018 Z. z., zákona č. 419/2020 Z. z., zákona č. 85/2022 Z. z., zákona č. 256/2022 Z. z., zákona č. 324/2022 Z. z., zákona č. 393/2022 Z. z., zákona č. 433/2022 Z. z., zákona č. 205/2023 Z. z., zákona č. 309/2023 Z. z., zákona č. 108/2024 Z. z., zákona č. 109/2024 Z. z., zákona č. 128/2024 Z. z., zákona č. 143/2024 Z. z., zákona č. 26/2025 Z. z., zákona č. 259/2025 Z. z., zákona č. 260/2025 Z. z., zákona č. 311/2025 Z. z. a zákona č. 30/2026 Z. z. sa mení a dopĺňa takto:

1. V § 3 písm. a) desiaty bod znie:
„10. zraniteľným odberateľom odberateľ elektriny a odberateľ plynu, o ktorom to ustanoví nariadenie vlády Slovenskej republiky (ďalej len „vláda“),“.

Poznámky pod čiarou k odkazom 6a, 6b až 6c sa vypúšťajú.

2. V § 12 ods. 3 sa vypúšťajú slová „Slovenskej republiky (ďalej len „vláda“)“.

3. V § 17b ods. 8 sa na konci pripája táto veta:
„Dodávateľ elektriny môže splniť povinnosti podľa prvej vety prostredníctvom svojho webového sídla s odkazom na webové sídlo prevádzkovateľa distribučnej sústavy, na ktorom sú zverejnené informácie o možnosti a podmienkach inštalácie inteligentného meracieho systému na žiadosť podľa § 42 ods. 4, o typoch inteligentných meracích systémov ponúkaných prevádzkovateľom distribučnej sústavy na inštaláciu a o postupe inštalácie inteligentného meracieho systému na žiadosť podľa § 42 ods. 4.“.

4. V § 17c sa pred odsek 1 vkladá nový odsek 1, ktorý znie:
„(1) Povinnou náležitosťou zmluvy o dodávke elektriny, zmluvy o združenej dodávke elektriny, zmluvy o dodávke plynu a zmluvy o združenej dodávke plynu je údaj o tom, či je odberateľ elektriny alebo odberateľ plynu odberateľom elektriny v domácnosti alebo odberateľom plynu v domácnosti a údaj o charaktere odberu na odbernom mieste (ďalej len „charakter odberu“) v klasifikácii podľa všeobecne záväzného právneho predpisu vydaného ministerstvom.“.

Doterajšie odseky 1 až 12 sa označujú ako odseky 2 až 13.

5. V § 17c ods. 7 sa slová „odseku 5“ nahrádzajú slovami „odseku 6“ a slová „odseku 7“ sa nahrádzajú slovami „odseku 8“.

6. V § 17c ods. 8 sa slová „odseku 5“ nahrádzajú slovami „odseku 6“.

7. V § 17c ods. 12 sa slová „odsekov 9 a 10“ nahrádzajú slovami „odsekov 10 a 11“.

8. V § 17f odsek 3 znie: 
,,(3) Koncový odberateľ elektriny alebo koncový odberateľ plynu má právo na výber listinnej podoby alebo elektronickej podoby bezodplatného poskytovania vyúčtovania za dodávku elektriny alebo vyúčtovania za dodávku plynu, informácií o vyúčtovaní za dodávku elektriny alebo informácií o vyúčtovaní za dodávku plynu,  informácií o údajoch, ktoré sú podkladom pre vyhotovenie vyúčtovania, a ak nie je vyúčtovanie založené na skutočnej spotrebe, aj vysvetlenia spôsobu, akým je vyúčtovanie vyhotovené; právo na výber listinnej podoby sa neuplatní vo vzťahu k vyúčtovacej faktúre, ak je dodávateľ elektriny alebo dodávateľ plynu povinný ju vyhotoviť ako elektronickú faktúru podľa osobitného predpisu.38caa).“.

Poznámka pod čiarou k odkazu 38caa znie:
„38caa) § 71 ods. 2 a § 85o ods. 5 zákona č. 222/2004 Z. z. o dani z pridanej hodnoty v znení neskorších predpisov.".

9. V § 17f odsek 9 znie:
„(9) Vyúčtovacia faktúra obsahuje 
a) informáciu o správnosti zaradenia odberateľa elektriny alebo odberateľa plynu do distribučnej tarify, do ktorej je jeho odberné miesto zaradené a o možnosti preradenia odberateľa elektriny alebo odberateľa plynu do inej distribučnej tarify, a to zrozumiteľným spôsobom s porovnaním spotreby ostatných odberateľov elektriny alebo odberateľov plynu v jeho distribučnej tarife,
b) stručnú informáciu o predmete a podmienkach uvedených v zmluve, najmä o jej viazanosti, tarife, kontaktných údajoch odberateľa elektriny alebo odberateľa plynu a priemernej ročnej spotrebe,
c) informáciu, či je odberateľ elektriny alebo odberateľ plynu odberateľom elektriny v domácnosti alebo odberateľom plynu v domácnosti.“.

10. V § 17f sa vypúšťa odsek 10.

11. V § 34 odsek 7 znie:
„(7) Dodávateľ elektriny je povinný viesť evidenciu odberateľov elektriny v domácnosti, ktorá obsahuje
a) meno, priezvisko a dátum narodenia odberateľa elektriny v domácnosti,
b) adresu trvalého pobytu odberateľa elektriny v domácnosti,
c) adresu odberného miesta,
d) číslo odberného miesta,
e) dátum, od ktorého je odberateľ elektriny v domácnosti evidovaný v evidencii odberateľov elektriny v domácnosti,
f) charakter odberu v klasifikácii podľa všeobecne záväzného právneho predpisu vydaného ministerstvom.“.

12. V § 35 sa odsek 3 dopĺňa písmenom m), ktoré znie:
„m)  pri uzatváraní zmluvy o dodávke elektriny alebo zmluvy o združenej dodávke elektriny poskytnúť dodávateľovi elektriny úplné a pravdivé údaje spolu s vyhlásením, či ide o odberateľa elektriny v domácnosti, s identifikáciou odberných miest a s údajom o charaktere odberu.“.

13. V § 35b ods. 6 sa slová „§ 17c ods. 10“ nahrádzajú slovami „§ 17c ods. 11“.
  
14. § 69 sa dopĺňa odsekom 11, ktorý znie:
„(11) Dodávateľ plynu je povinný viesť evidenciu odberateľov plynu v domácnosti, ktorá obsahuje
a) meno, priezvisko a dátum narodenia odberateľa plynu v domácnosti,
b) adresu trvalého pobytu odberateľa plynu v domácnosti,
c) adresu odberného miesta,
d) číslo odberného miesta,
e) dátum, od ktorého je odberateľ plynu v domácnosti evidovaný v evidencii odberateľov plynu v domácnosti,
f) charakter odberu v klasifikácii podľa všeobecne záväzného právneho predpisu vydaného ministerstvom.“.

15. V § 70 sa odsek 3 dopĺňa písmenom g), ktoré znie:
„g) 	pri uzatváraní zmluvy o dodávke plynu alebo zmluvy o združenej dodávke plynu poskytnúť dodávateľovi plynu úplné a pravdivé údaje spolu s vyhlásením, či ide o odberateľa plynu v domácnosti, s identifikáciou odberných miest a s údajom o charaktere odberu.”.

16. V § 90 písm. a) sa slová „§ 35“ nahrádzajú slovami „§ 35 ods. 3 a odseky 5 až 7“, slová „§ 69 ods. 4, 7 až 10“ sa nahrádzajú slovami „§ 69 ods. 4, 7 až 11“ a slová „§ 70 ods. 3 písm. a) a c)“ sa nahrádzajú slovami „§ 70 ods. 3“.

17. V § 91 ods. 2 písm. f) sa slová „§ 69 ods. 4, 7 až 10“ sa nahrádzajú slovami „§ 69 ods. 4, 7 až 11“.

18. V § 95 sa odsek 1 dopĺňa písmenom q), ktoré znie:
„q) klasifikáciu charakterov odberu.“.

19. § 95 sa dopĺňa odsekom 4, ktorý znie:
„(4) Nariadenie vlády ustanoví odberateľov elektriny alebo odberateľov plynu, ktorí sú zraniteľnými odberateľmi, na základe kritérií spotreby, spôsobu využitia elektriny alebo plynu, predmetu činnosti, ktorú vykonávajú, alebo na základe sociálnych, ekonomických, demografických alebo iných obdobných dôvodov.“. 

20. Za § 96q sa vkladá § 96r, ktorý vrátane nadpisu znie:
„§ 96r
Prechodné ustanovenia k úpravám účinným od 1. júla 2026
(1) Ustanovenie § 17c ods. 1 v znení účinnom od 1. júla 2026 sa nevzťahuje na zmluvy o dodávke elektriny, zmluvy o združenej dodávke elektriny, zmluvy o dodávke plynu a zmluvy o združenej dodávke plynu uzatvorené do 30. júna 2026. Ak dôjde po 30. júni 2026 k zmene zmluvy podľa predchádzajúcej vety, zmluvné strany sú povinné doplniť zmluvu podľa predchádzajúcej vety aj o údaj o tom, či je odberateľ elektriny alebo odberateľ plynu odberateľom elektriny v domácnosti alebo odberateľom plynu v domácnosti a o údaj o charaktere odberu.
(2) Ak ide o odberné miesta, ktorých sa týkajú zmluvy podľa odseku 1, údaj o charaktere odberu sa v evidencii podľa § 34 ods. 7 a § 69 ods. 11 vedie odo dňa doplnenia tohto údaja do zmlúv podľa odseku 1 druhej vety; ustanovenie odseku 3 tým nie je dotknuté.
(3) Dodávateľ plynu plní povinnosť podľa § 69 ods. 11 najneskôr od 1. januára 2027 a ak ide o odberateľov plynu v domácnosti, zmluvný vzťah s ktorými vznikol do 30. júna 2026 a stále trvá, najneskôr od 1. júla 2027.
(4) Do vydania prvého nariadenia vlády podľa § 95 ods. 4 je zraniteľným odberateľom zraniteľný odberateľ podľa tohto zákona v znení účinnom do 30. júna 2026.“.




Čl. II
Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 369/1999 Z. z., zákona č. 441/2001 Z. z., zákona č. 660/2002 Z. z., zákona č. 174/2004 Z. z., zákona č. 215/2004 Z. z., zákona č. 454/2004 Z. z., zákona č. 523/2004 Z. z., zákona č. 224/2006 Z. z., zákona č. 335/2007 Z. z., zákona č. 216/2008 Z. z., zákona č. 49/2012 Z. z., zákona č. 190/2013 Z. z., zákona č. 335/2014 Z. z., zákona č. 125/2015 Z. z., zákona č. 125/2016 Z. z., zákona č. 254/2016 Z. z., zákona č. 177/2018 Z. z., zákona č. 211/2019 Z. z., zákona č. 234/2019 Z. z., zákona č. 395/2019 Z. z., zákona č. 310/2021 Z. z., zákona č. 101/2022 Z. z., zákona č. 222/2022 Z. z., zákona č. 122/2023 Z. z., zákona č. 160/2024 Z. z., zákona č. 260/2025 Z. z. a zákona č. 312/2025 Z. z. sa dopĺňa takto:

1. V § 8 ods. 1 sa na konci pripája táto veta: „Občan má v tom istom čase iba jeden prechodný pobyt.“.

2. V § 8 ods. 5 sa pred prvú vetu vkladá nová prvá veta, ktorá znie: „Predpokladaná doba prechodného pobytu je najviac päť rokov; po uplynutí tejto doby je možné prechodný pobyt ohlásiť znova.“.

3. Za § 27a sa vkladá § 27b, ktorý vrátane nadpisu znie:
„§ 27b
Prechodné ustanovenia k úpravám účinným od 1. septembra 2026
(1) Ak má občan 1. septembra 2026 evidované aspoň dva prechodné pobyty, všetky jeho prechodné pobyty sa skončia 30. septembra 2026, ak podľa tohto zákona neskončia skôr.
(2) Prechodný pobyt občana, ktorý bol začatý do 31. augusta 2026, sa skončí najneskôr 31. decembra 2030, ak podľa tohto zákona neskončí skôr.“.

Čl. III
Zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov, v znení zákona č. 238/2006 Z. z., zákona č. 125/2006 Z. z., zákona č.  21/2007 Z. z., zákona č. 335/2007 Z. z., zákona č. 94/2007 Z. z., zákona č. 408/2008 Z. z., zákona č.  120/2010 Z. z., zákona č. 137/2010 Z. z., zákona č. 145/2010 Z. z., zákona č. 350/2011 Z. z., zákona č. 143/2013 Z. z., zákona č. 143/2013 Z. z., zákona č. 314/2014 Z. z., zákona č. 54/2015 Z. z., zákona č. 91/2016 Z. z., zákona č. 125/2016 Z. z., zákona č. 96/2017 Z. z., zákona č. 87/2018 Z. z., zákona č. 18/2018 Z. z., zákona č. 177/2018 Z. z., zákona č. 177/2018 Z. z., zákona č.  308/2018 Z. z., zákona č. 279/2019 Z. z., zákona č. 363/2021 Z. z., zákona č. 310/2021 Z. z., zákona č. 146/2023 Z. z., zákona č. 309/2023 Z. z., zákona č.161/2024 Z. z., zákona č. 299/2024 Z. z., zákona č. 366/2024 Z. z. a zákona č. 26/2025 Z. z. sa mení a dopĺňa takto:
1. V § 34a odseky 4 až 8 znejú: 
„(4) Ročný príspevok za stavbu jadrového zariadenia podľa druhu jadrového zariadenia je pre jadrové zariadenie podľa § 2 písm. f)
a) prvého bodu 2 000 000 eur,
b) druhého bodu až piateho bodu 1 450 000 eur.
(5) Ročný príspevok za uvádzanie jadrového zariadenia do prevádzky je
a) [bookmark: _Hlk36459603]1 500 000 eur pre jadrové zariadenie podľa § 2 písm. f) prvého bodu, ktoré prešlo povoľovacím procesom v štáte pôvodu alebo v členskom štáte,
b) 2 000 000 eur pre jadrové zariadenie podľa § 2 písm. f) prvého bodu, ktoré neprešlo povoľovacím procesom v štáte pôvodu alebo v členskom štáte,
c) [bookmark: _Hlk36459719]75 000 eur pre jadrové zariadenie podľa § 2 písm. f ) druhého bodu až piateho bodu, ktoré prešlo povoľovacím procesom v štáte pôvodu alebo v členskom štáte,
d) 150 000 eur pre jadrové zariadenie podľa § 2 písm. f ) druhého bodu až piateho bodu, ktoré neprešlo povoľovacím procesom v štáte pôvodu alebo v členskom štáte.
(6) Ročný príspevok za prevádzku jadrového zariadenia podľa druhu jadrového zariadenia je 
a) 1 500 000 eur pre jadrové zariadenie Elektráreň Jaslovské Bohunice – 3,
b) 1 500 000 eur pre jadrové zariadenie Elektráreň Jaslovské Bohunice – 4,
c) 1 500 000 eur pre jadrové zariadenie Elektráreň Mochovce – 1,
d) 1 500 000 eur pre jadrové zariadenie Elektráreň Mochovce – 2,
e) 1 500 000 eur pre jadrové zariadenie Elektráreň Mochovce – 3,
f) 1 500 000 eur pre jadrové zariadenie Elektráreň Mochovce – 4,
g) 75 000 eur pre jadrové zariadenie Republikové úložisko rádioaktívneho odpadu – lokalita Mochovce,
h) 270 000 eur pre jadrové zariadenie Technológie na spracovanie rádioaktívnych odpadov – lokalita Jaslovské Bohunice,
i) 170 000 eur pre jadrové zariadenie Finálne spracovanie kvapalných rádioaktívnych odpadov – lokalita Mochovce,
j) 670 000 eur pre jadrové zariadenie Medzisklad vyhoretého jadrového paliva,
k) 75 000 eur pre jadrové zariadenie Integrálny sklad rádioaktívnych odpadov.
(7) Ročný príspevok za vyraďovanie jadrového zariadenia podľa druhu jadrového zariadenia je
a) 120 000 eur za vyraďovanie jadrového zariadenia jadrová elektráreň A1 v Jaslovských Bohuniciach,
b) 550 000 eur za vyraďovanie jadrového zariadenia jadrová elektráreň V1 v Jaslovských Bohuniciach,
c) 550 000 eur za vyraďovanie iného jadrového zariadenia podľa § 2 písm. f) prvého bodu ako uvedeného v písmene a) alebo b),
d) 150 000 eur za vyraďovanie jadrového zariadenia podľa § 2 písm. f) druhého bodu až piateho bodu.
(8) Ročný príspevok za činnosti podľa § 5 ods. 3 písm. f) až n) je 200 eur.“.

2. V § 34a sa za odsek 8 vkladá nový odsek 9, ktorý znie:
[bookmark: _Hlk227831083]„(9) Ročný príspevok na inštitucionálnu kontrolu jadrového zariadenia podľa § 2 písm. f) štvrtého bodu je 7 000 eur.“.
Doterajšie odseky 9 až 15 sa označujú ako odseky 10 až 16.

3. V § 34a ods. 11 sa slová „odsek 11“ nahrádzajú slovami „odsek 12“.

4. V § 34a ods. 13 druhej vete sa slová „odseku 10“ nahrádzajú slovami „odseku 11“.

5. V § 34a ods. 15 sa slová „odsekov 12 a 13“ nahrádzajú slovami „odsekov 13 a 14“.

6. V § 37beb sa slová „12. júna 2026“ nahrádzajú slovami „31. decembra 2027“.

7. Za § 37bf sa vkladá § 37bg, ktorý vrátane nadpisu znie:
„§ 37bg
Prechodné ustanovenie k úpravám účinným od 10. júna 2026

Ak ide o spoľahlivosť fyzickej osoby na účely vstupu do vnútorného priestoru a životne dôležitého priestoru, ustanovenie § 25a ods. 9 sa do 31. decembra 2027 nepoužije.“.

8. Za § 37bg sa vkladá § 37bh, ktorý vrátane nadpisu znie:

„§ 37bh
Prechodné ustanovenia k úpravám účinným od 1. júla 2026

1. Splátku ročného príspevku na výkon štátneho dozoru z čiastok podľa tohto zákona za obdobie od 1. júla 2026 do 31. decembra 2026 uhradí držiteľ povolenia v dvoch rovnakých splátkach do 15. júla 2026 a do 15. októbra 2026 po zohľadnení rozdielu medzi novou výškou ročného príspevku a už uhradených splátok do 30. júna 2026 podľa doterajších predpisov.
1. Doplatok ročného príspevku podľa § 34a ods. 8 k jeho uhradenej výške podľa predpisov účinných do 30. júna 2026 a pravidiel jeho úhrady podľa § 34a ods. 11 sa v období od 1. júla 2026 do 31. decembra 2026 neuplatní.“.  

Čl. IV
Zákon č. 657/2004 Z. z. o tepelnej energetike v znení zákona č. 99/2007 Z. z., zákona č. 309/2009 Z. z., zákona č. 136/2010 Z. z., zákona č. 184/2011 Z. z., zákona č. 251/2012 Z. z., zákona č. 100/2014 Z. z., zákona č. 321/2014 Z. z., zákona č. 439/2015 Z. z., zákona č. 91/2016 Z. z., zákona č. 125/2016 Z. z., nálezu Ústavného súdu Slovenskej republiky č. 293/2016 Z. z., nálezu Ústavného súdu Slovenskej republiky č. 175/2018 Z. z., zákona č. 177/2018 Z. z., zákona č. 198/2020 Z. z., zákona č. 419/2020 Z. z., zákona č. 282/2021 Z. z., zákona č. 249/2022 Z. z., zákona č. 363/2022 Z. z., zákona č. 205/2023 Z. z., zákona č. 128/2024 Z. z., zákona č. 143/2024 Z. z., zákona č. 26/2025 Z. z. a zákona č. 259/2025 Z. z. sa dopĺňa takto:

1. V § 18 sa odsek 1 dopĺňa písmenom f), ktoré znie:
„f) 	predložiť úradu každoročne 30. septembra, do 30 dní odo dňa oznámenia zmeny podľa § 18 ods. 7 písm. f) a vždy na požiadanie úradu aktuálne informácie o objektoch spotreby tepla v rozsahu údajov podľa § 30 písm. f), ak ide o dodávateľa pre koncového odberateľa, ktorý rozpočítava množstvo dodaného tepla konečnému spotrebiteľovi alebo pre koncového odberateľa využívajúceho dodané teplo na vlastnú spotrebu.“.

2. V § 18 sa odsek 7 dopĺňa písmenom f), ktoré znie:
„f) 	poskytnúť dodávateľovi na žiadosť informácie o objektoch spotreby tepla v rozsahu údajov podľa § 30 písm. f), ako aj informáciu o každej ich zmene, a to do 30 dní odo dňa, kedy k zmene došlo, ak ide o koncového odberateľa, ktorý rozpočítava množstvo dodaného tepla konečnému spotrebiteľovi, alebo o koncového odberateľa využívajúceho teplo na vlastnú spotrebu.“.

3. V § 19 ods. 2 písm. a) sa na konci pripájajú tieto slová „a zoznam objektov spotreby tepla, ktorým je dodávané teplo z odberného miesta alebo odberných miest, ak je odberateľom  tepla koncový odberateľ, ktorý rozpočítava množstvo dodaného tepla konečnému spotrebiteľovi alebo koncový odberateľ využívajúci dodané teplo na vlastnú spotrebu“.

4. § 30 sa dopĺňa písmenom f), ktoré znie:
„f) 	vedie register objektov spotreby tepla, v ktorom ku každému objektu spotreby tepla eviduje adresu v rozsahu kraj, okres, obec, časť obce, ulica, súpisné číslo, orientačné číslo, katastrálne územie a číslo listu vlastníctva, na ktorom je objekt spotreby tepla evidovaný.“.

5. Za § 38ah sa vkladá § 38ai, ktorý vrátane nadpisu znie:
„§ 38ai
Prechodné ustanovenia k úpravám účinným od 1. júla 2026

(1) Dodávateľ splní povinnosť predložiť úradu informácie podľa § 18 ods. 1 písm. f) prvýkrát 30. novembra 2026 a od 1. decembra 2026 plní aj ostatné povinnosti podľa § 18 ods. 1 písm. f). 
(2) Ustanovenie § 19 ods. 2 písm. a) v znení účinnom od 1. júla 2026 sa nevzťahuje na zmluvy o dodávke a odbere tepla uzatvorené do 30. júna 2026. Ak dôjde po 30. júni 2026 k zmene zmluvy podľa predchádzajúcej vety, zmluvné strany sú povinné doplniť zmluvu podľa predchádzajúcej vety aj o zoznam objektov spotreby tepla.
(3) Úrad zriadi register podľa § 30 písm. f) do 31. októbra 2026.“.

Čl. V
Zákon č. 250/2012 Z. z. o regulácii v sieťových odvetviach v znení zákona č. 435/2013 Z. z., zákona č. 321/2014 Z. z., zákona č. 391/2015 Z. z., zákona č. 164/2017 Z. z., zákona č. 177/2018 Z. z., zákona č. 309/2018 Z. z., zákona č. 221/2019 Z. z., zákona č. 297/2019 Z. z., zákona č. 198/2020 Z. z., zákona č. 276/2020 Z. z., zákona č. 419/2020 Z. z., zákona č. 516/2021 Z. z., zákona č. 85/2022 Z. z., zákona č. 256/2022 Z. z., zákona č. 324/2022 Z. z., zákona č. 363/2022 Z. z., zákona č. 433/2022 Z. z., zákona č. 108/2024 Z. z., zákona č. 128/2024 Z. z., zákona č. 143/2024 Z. z., zákona č. 259/2025 Z. z. a zákona č. 260/2025 Z. z. sa mení a dopĺňa takto:

1. V § 2 písmeno k) znie:
„k) zraniteľným odberateľom zraniteľný odberateľ podľa osobitného predpisu,6a).“.

Poznámka pod čiarou k odkazu 6a znie:
„6a) § 3 písm. a) desiaty bod zákona č. 251/2012 Z. z. v znení neskorších predpisov.“.

Poznámky pod čiarou k odkazom 6b až 6c sa vypúšťajú.

2. V § 2 písm. o) sa slová „§ 40 ods. 1 písm. q)“ nahrádzajú slovami „§ 40 ods. 1 písm. p)“.

3.  § 9 ods. 1 písm. c) treťom bode sa odkaz „14)“ nahrádza odkazom „12)“. 
Poznámka pod čiarou k odkazu 14 sa vypúšťa.

4. V § 12 odseky 6 a 7 znejú:
„(6) Pri určení spôsobu vykonania cenovej regulácie podľa odseku 1 na účely uplatnenia individuálnej tarify za systémové služby pre koncových odberateľov elektriny pripojených do prenosovej sústavy úrad určí podrobnosti a podmienky podľa § 40 ods. 1 písm. n), a to pre koncových odberateľov elektriny, ktorí spĺňajú kritériá ustanovené nariadením vlády.
(7) 	Pri určení spôsobu vykonania cenovej regulácie podľa odseku 1 úrad určí individuálnu sadzbu tarify za prevádzkovanie systému pre koncových odberateľov elektriny, ktorí spĺňajú kritériá ustanovené nariadením vlády.“.

5. V § 12 sa vypúšťa odsek 8. 
Doterajšie odseky 9 až 12 sa označujú ako odseky 8 až 11.

6. § 12 sa dopĺňa odsekom 12, ktorý znie:
„(12) Spôsob vykonávania cenovej regulácie prístupu do prepravnej siete a prepravy plynu určí úrad so zohľadnením využitia prepravnej siete.“.

7. V § 14 odsek 5 znie:
„(5) Regulovaný subjekt je povinný predkladať úradu
a) návrh ceny počas regulačného obdobia každoročne a na nasledujúci rok do
1. 31. augusta kalendárneho roka pre regulované činnosti podľa § 11 ods. 1 písm. a) a c) a § 11 ods. 2 písm. a), c), f) a g),
2. 30. septembra kalendárneho roka pre regulované činnosti podľa § 11 ods. 1 písm. b) a h), § 11 ods. 1 písm. d) pre regionálne distribučné sústavy, § 11 ods. 2 písm. b), d), e) a h) a § 11 ods. 3 písm. a) až c),
3. 31. októbra kalendárneho roka pre regulované činnosti podľa § 11 ods. 1 písm. d) pre miestne distribučné sústavy, § 11 ods. 1 písm. j) a § 11 ods. 5,
4. do 30. novembra kalendárneho roka pre regulovanú činnosť podľa § 11 ods. 1 písm. g),

b) návrh ceny na prvý rok regulačného obdobia do
1. 31. augusta posledného kalendárneho roka regulačného obdobia pre regulované činnosti podľa § 11 ods. 4 písm. g) až i),
2. 30. septembra posledného kalendárneho roka regulačného obdobia pre regulované činnosti podľa § 11 ods. 4 písm. a), b), d) až f) a j),
3. do 30. novembra posledného kalendárneho roka regulačného obdobia pre dodávku pitnej vody verejným vodovodom, ktorú regulovaný subjekt nakupuje od iného regulovaného subjektu podľa § 11 ods. 4 písm. c).“.

8. V § 14 ods. 6 sa slová „písm. b)“ nahrádzajú slovami „písm. a)“.

9. V § 14 ods. 7 sa za slová „na zvyšok“ vkladajú slová „roka alebo“.

10. V § 14 ods. 8 sa slová „alebo písm. d)“ nahrádzajú slovami „druhého bodu alebo tretieho bodu“.

11. V § 14 ods. 12 sa za slovo „rozhodnutie“ vkladajú slová „vydané na cenový návrh podľa odseku 5 písm. b)“.

12. § 17 sa dopĺňa odsekom 11, ktorý znie:
„(11) Úrad môže v konaní podľa odseku 1 alebo odseku 2 vydať rozhodnutie v jeho úplnom znení.“.

13. V § 24 sa odsek 2 dopĺňa písmenom x), ktoré znie:
„x) 	prideľovania sadzieb dodávky elektriny pre odberateľov elektriny v domácnosti a sadzieb dodávky plynu pre odberateľov plynu v domácnosti.“.
  
14. V§ 36 ods. 3 sa za písmeno b) vkladá nové písmeno c), ktoré znie:
„c) 	od 500 eur do 50 000 eur za správny delikt podľa odseku 1 písm. p) spáchaný tým, že pre odberné miesto odberateľa elektriny alebo odberateľa plynu, ktorý je právnickou osobou alebo podnikateľom a ktorý nie je zraniteľným odberateľom, sa uplatnila sadzba pre odberné miesto odberateľa elektriny v domácnosti alebo odberateľa plynu v domácnosti,“.

Doterajšie písmeno c) sa označuje ako písmeno d). 

15. V § 40 ods. 1 písmeno n) znie:
„n) podrobnosti o uplatňovaní tarify za systémové služby a tarify za prevádzkovanie systému a podmienky ich uplatňovania a podrobnosti o individuálnych sadzbách tarify za systémové služby a tarify za prevádzkovanie systému a podmienky ich uplatňovania,“.

16. V § 40 ods. 1 sa vypúšťa písmeno o). 

Doterajšie písmená p) a q) sa označujú ako písmená o) a p).

17. V § 40 sa odsek 4 dopĺňa písmenom ao), ktoré znie:
„ao) prideľovania sadzieb dodávky elektriny pre odberateľov elektriny v domácnosti a sadzieb dodávky plynu pre odberateľov plynu v domácnosti.“.

18. § 40 sa dopĺňa odsekom 6, ktorý znie:
„(6)	Nariadenie vlády ustanoví kritériá pre koncových odberateľov elektriny na účely § 12 ods. 6 a 7, založené najmä na spotrebe elektriny, podiele nákladov na elektrinu na výrobných nákladoch a na druhu činnosti.“.

Čl. VI
Zákon č. 260/2025 Z. z. o adresnej energopomoci a o zmene a doplnení niektorých zákonov sa mení a dopĺňa takto:

1. V § 7 ods. 1 sa slová „doručí energetickej domácnosti, ktorej vzniklo právo na adresnú energopomoc, písomné“ nahrádzajú slovami „zabezpečí, aby bolo energetickej domácnosti, ktorej vzniklo právo na adresnú energopomoc, doručené alebo inak dostupné“.

2. V § 7 ods. 2 sa slová „zasiela elektronicky spôsobom“ nahrádzajú slovami „vyhotovuje elektronicky a možno ho zasielať aj“.

3. V § 9 ods. 2 písm. c) sa za slovo „miesta“ vkladajú slová „spolu s identifikáciou objektov spotreby tepla v rozsahu údajov vedených v registri objektov spotreby tepla20a)“.

Poznámka pod čiarou k odkazu 20a znie:
„20a) § 30 písm. f) zákona č. 657/2004 Z. z. v znení zákona č. .../2026 Z. z.“.

4. V § 9 ods. 7 sa na konci pripájajú tieto vety: „V rozsahu potrebnom na plnenie úloh podľa osobitných predpisov a na analytické účely sa z registra odberných miest poskytujú štátnym orgánom údaje okrem údajov o identifikácii energetickej domácnosti na odbernom mieste podľa odseku 2 písm. g). Údaje o identifikácii energetickej domácnosti na odbernom mieste sa poskytujú len, ak tak ustanoví osobitný predpis.“.

5. V § 10 ods. 4 sa na konci pripájajú tieto slová: „alebo elektronicky spôsobom ako elektronický úradný dokument doručovaný do vlastných rúk podľa všeobecného predpisu o výkone verejnej moci elektronicky; ustanovenia o doručovaní listinného rovnopisu elektronického úradného dokumentu sa nepoužijú“.

6. V § 11 ods. 1 sa na konci pripája táto veta: „Ak je to potrebné na plnenie úloh súvisiacich s poskytovaním adresnej energopomoci, oprávnenie podľa prvej vety má aj ten, o kom to ustanoví nariadenie vlády spolu s identifikáciou týchto úloh.“.

7. V § 13 ods. 6 písm. b) druhom bode sa na konci pripájajú slová „a rodné priezvisko,“.

8. V § 13 ods. 6 písm. b) šiesty bod znie:
„6. druh pobytu, dátum prihlásenia a skončenia pobytu,“.

9. V § 13 ods. 6 sa písmeno j) a písmeno k) dopĺňajú ôsmym bodom, ktorý znie:
„8. údaj o charaktere odberu na odbernom mieste.“.

10. V § 14 ods. 4 písm. k) sa slová „informácií, ich rozsah a štandardizovanú“ nahrádzajú slovami „informácií a ich rozsah, štandardizovanú“ a za slová „poskytovaných informácií“ sa vkladajú slová „a oprávnené osoby“.  

















Čl. VII
Tento zákon nadobúda účinnosť 10. júna 2026 okrem čl. I, čl. III bodov 1 až 5 a 8 a čl. IV až VI, ktoré nadobúdajú účinnosť 1. júla 2026, a čl. II, ktorý nadobúda účinnosť 1. septembra 2026.

